
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 144
din 29 august 2013

privind aprobarea Regulamentului de organizare şi funcţionare a sistemului de parcare cu plată în Municipiul Sighişoara 

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 17887/14.08.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către SC ECOSERV SIG SRL, completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Având în vedere Hotărârea Consiliului Local Sighişoara nr. 103/29.11.2012 pentru modificarea Hotărârii Consiliului Local Sighişoara nr. 45/28.02.2008 privind prelungirea unui contract de concesiune, prin care la data de 12.12.2012 contractul de concesiune nr. 4/12171/13.06.2005, aşa cum a fost modificat şi completat prin actele adiţionale nr. 1/10.05.2006, 2/29.10.2007, 3/29.02.2008 şi 4/30.06.2008, încheiat între Consiliul Local Sighisoara, respectiv Municipiul Sighişoara şi S.C. Boss Company S.R.L., având ca obiect activitatea de administrare a parcărilor din Municipiul Sighişoara, a încetat de drept, prin efectul legii;
Tinand cont de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi prin actul adiţional nr. 2, aprobat prin Hotărârea Consiliului Local Sighişoara nr. 55/28.03.2013;

 Având în vedere necesitatea aprobării unui Regulament de organizare şi funcţionare a sistemului de parcare cu plată în municipiul Sighişoara, urmare a faptului ca administrarea acestora se desfăşoară prin S.C. Ecoserv Sig S.R.L., necesitate determinată şi de folosirea mai eficientă a locurilor de parcare existente şi de fluidizarea circulaţiei rutiere;   
Ţinând cont de prevederile Legii nr. 51/2006, Legea serviciilor comunitare de utilităţi publice, republicată şi de prevederile O.G. 71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003;
Având în vedere prevederile art. 24 din Regulamentul – Cadru de organizare şi funcţionare a serviciilor publice de administrare a domeniului public şi privat de interes local, aprobat prin Hotărârea Guvernului nr. 955/2004 pentru aprobarea reglementarilor-cadru de aplicare a Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local; 

Având în vedere prevederile O.U.G. nr. 195/2002, privind circulaţia pe drumurile publice, republicată, cu modificările şi completările ulterioare;

Ţinând cont de prevederile art. 65 din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, precum şi de prevederile Normelor metodologice de aplicare a Legii nr. 448/2006, aprobate prin H.G. nr. 268/2007;

Văzând şi prevederile O.G. 2/2001 privind regimul juridic al contravenţiilor, cu modificările şi completările ulterioare;

Văzând şi Raportul de specialitate al S.C. Ecoserv Sig S.R.L înregistrat sub nr. 17886/14.08.2013, prin care se propune aprobarea Regulamentului de organizare şi funcţionare a sistemului de parcare cu plată pe raza Municipiului Sighişoara, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 (2), lit. „c” , (5) lit. „a”, art. 45 (2), lit. „e” şi a art. 115 (1) lit. "b" din Legea nr. 215/2001, Legea administraţiei publice locale, republicată, cu modificările şi completările ulterioare,

HO T Ă R Ă Ş T E:

Art. 1. Se aprobă Regulamentul de organizare şi funcţionare a sistemului de parcare cu plată în Municipiul Sighişoara, conform anexei nr. 1, care  face parte integrantă din prezenta, cu modificarea art. 6 (1) din cuprinsul acestui regulament, în sensul că, programul de funcţionare a parcărilor în sistem de plată este zilnic între orele: 07,00 – 18,00.
Art. 2. Cu data adoptării prezentei îşi încetează valabilitatea prevederile art. 1 ale Hotărârii Consiliului Local Sighişoara nr. 74/24.04.2008, iar orice alte dispoziţii contrare se abrogă.

Art. 3. Accesul auto în Cetatea Medievală Sighişoara, aşa cum este acesta reglementat prin Regulamentul de parcare, acces şi trafic în Cetatea Medievală Sighişoara – zonă protejată cu valoare mondială, aprobat prin Hotărârea Consiliului Local Sighişoara nr. 128/28.07.2011, va fi controlat de S.C. Ecoserv Sig S.R.L.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi S.C. ECOSERV SIG S.R.L., prin director Maior Gheorghe.
Art. 5. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,
  
Toth Tivadar   
      Contrasemnează/Avizat pentru legalitate
                   

  SECRETAR,




   
     
  Anca Fleşariu
Prezenta s-a difuzat astfel:

1 ex. dos. hotărâri;

1 ex. dos. şedinţă;

1 ex. Instituţia Prefectului - Judeţul Mureş;

1 ex. Primar;

1 ex. Viceprimar;

1 ex. Secretar;
1 ex. S.C. Ecoserv Sig S.R.L;
1 ex. Direcţia Administrarea patrimoniului;
1 ex. Serviciului investiţii - urmărire contracte, monitorizare servicii de utilităţi publice.        

9 ex.

AF/GV
